**Njoftim për konsultimin publik, lidhur me:**

“Udhërrëfyesin për Shtetin e së Drejtës – Kapitulli 23 “Gjyqësori dhe të drejtat themelore”

Ky dokument është hartuar në mbështetje të urdhrit nr.57, datë 24.4.2023, të Kryeministrit, “Për disa shtesa në urdhrin nr.94,datë 20.50.2019 të Kryeministrit” ,”Për ngritjen e grupeve ndër institucionale të punes për Integrimin Evropian”, i cili grupin ndërinsitucional të punës, për hartimin e udhërrëfyesit të Shtetit të së Drejtës në kuadër të negociatave për antarësimin e Shqipërise në Bashkimin Evropian, e ngarkon me detyrimin e hartimit të Udhërrëfyesit për Shtetin e së Drejtës.

Dokumenti është hartuar pas një analize të akteve ligjore dhe kapaciteteve institutcionale të institucioneve dhe aktorëve të përfshirë në kapitullin 23 në vijim të procesit “screening”.

“Udhërrëfyesi për Shtetin e së Drejtës – Kapitulli 23 “Gjyqësori dhe të drejtat themelore ” është një dokument politik dhe strategjik i cili paraqet masat kryesore që parashikohen të merren në kuadër të procesit të adresimit të gjetjeve të paraqitura nga Komisioni Evropian në raportin e shqyrtimit (screening report) për Shqipërinë për sa i përket kapitullit 23 “Gjyqësori dhe të drejtat themelore” .

Qëllimi i hartimit të tij është të paraqesë masat politike kryesore që vendi ynë merr në procesin e negociatave për anëtarësim në BE për sa i përket kapitullit 23 “Gjyqësori dhe të drejtat themelore”, si dhe për ta konsultuar me opinionin e gjerë publik, ekspertë të fushës dhe shoqërinë civile duke plotësuar të gjitha kërkesat për konsultimin publik.

Objektivat konkrete që synohen të arrihen me miratimin e këtij dokumenti janë arritja e rezultateve të prekshme në vazhdimësinë e reformës në drejtësi, luftës ndaj korruspionit dhe garantimin e të drejtave themelore të njeriut.

Palët e interesuara janë të ftuar për të paraqitur komentet dhe rekomandimet e tyre për këtë projektligj, brenda 20 ditëve pune nga data e shpalljes së këtij njoftimi, në adresën e email-it të koordinatorit për njoftimin dhe konsultimin publik: Greis.Como@drejtesia.gov.al.

Njoftimi për konsultimin publik si dhe “Udhërrëfyesi për Shtetin e së Drejtës” – Kapitulli 23 “ Gjyqësori dhe të drejtat themelore” gjenden në linkun e mëposhtëm:

1. Njoftimi për konsultimin publik

2. “Udhërrëfyesit për Shtetin e së Drejtës – Kapitulli 23 “Gjyqësori dhe të drejtat themelore”